Riżoluzzjoni leġiżlattiva tal-Parlament Ewropew dwar il-proposta għal rakkomandazzjoni tal-Parlament Ewropew u tal-Kunsill dwar il-mobbiltà transnazzjonali fi ħdan il-Komunità għall-finijiet ta' edukazzjoni u taħriġ: Karta Ewropea ta' Kwalità għall-Mobbiltà (COM(2005)0450 - C6-0291/2005 - 2005/0179(COD))



Official Journal 306 E , 15/12/2006 P. 0160 - 0165



2. Riżoluzzjoni tal-Parlament Ewropew inklużi kummenti li tagħmel parti integrali tad-deċiżjoni dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2004, Taqsima I — Il-Parlament Ewropew (N6-0027/2005 — C6-0357/2005 — 2005/2091(DEC)) Il-Parlament Ewropew - wara li kkunsidra l-baġit ġenerali ta' l-Unjoni Ewropea għas-sena finanzjarja 2004 [1], - wara li kkunsidra d-dħul u n-nefqa u l-karta tal-bilanċ għas-sena finanzjarja 2004 (C6-0357/2005), - wara li kkunsidra r-rapport annwali ta' l-Awditur Intern, - wara li kkunsidra r-Rapport Annwali tal-Qorti ta' l-Awdituri dwar l-Implimentazzjoni tal-Baġit, flimkien mar-risposti ta' l-istituzzjonijiet [2], - wara li kkunsidra d-dikjarazzjoni ta' assigurazzjoni għall-affidabilità tal-kontijiet u għal-legalità u għarregolarità tat-tranżazzjonijiet sottostanti, ipprovduti mill-Qorti ta' l-Awdituri bi qbil ma' l-Artikolu 248 tat-Trattat KE [3], - wara li kkunsidra l-Artikoli 272 (10) u 275 tat-Trattat KE u l-Artikolu 179a tat-Trattat Euratom, - wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [4], u b'mod partikolari l-Artikoli 145, 146 u 147 tiegħu, - wara li kkunsidra l-Artikolu 13 tar-Regoli Interni għall-implimentazzjoni tal-baġit tal-Parlament Ewropew [5], - wara li kkunsidra l-Artikolu 147(1) tar-Regolament Finanzjarju, skond liema kull Istituzzjoni Komunitarja għandha tieħu l-passi kollha xierqa biex taġixxi skond l-osservazzjonijiet inklużi mad-deċiżjoni ta' kwittanza tal-Parlament Ewopew; - wara li kkunsidra l-Artikoli 71 u 74(3) u l-Anness V tar-Regoli ta' Proċedura tiegħu, - wara li kkunsidra l-Artikolu 5(1)(a), it-tieni subparagrafu, ta' l-Anness V tar-Regoli ta' Proċedura tiegħu, - wara li kkunsidra r-rapport tal-Kumitat għall-Kontroll tal-Baġit (A6-0119/2006), - wara li kkunsidra r-riżultat tal-votazzjoni fis-sessjoni plenarja tas- 27 ta' April 2006 dwar ir-rapport hawn fuq imsemmi tal-Kumitat għall-Kontroll tal-Baġit, li ma jagħtix kwittanza b'maġġoranza straordinarja (3 voti favur, 591 vot kontra u 13 astjenew), fuq it-talba tar-'rapporteur', li bħala riżultat ta' dan, skond l-Artikolu 5(1)(a), it-tieni subparagrafu ta' l-Anness V tar-Regoli ta' Proċedura, il-kwittanza hija kkunsidrata bħala posposta [6], - wara li kkunsidra t-tieni rapport tal-Kumitat għall-Kontroll tal-Baġit (A6-0280/2006), A. billi l-Qorti ta' l-Awdituri indikat nuqqasijiet fis-sistemi ta' superviżjoni u kontroll (paragrafu 9.16 tar- Rapport Annwali tal-Qorti), għalkemm dawn kienu aktar ta' natura formali; billi skond il-Qorti l-iżbalji ma affettwawx materjalment il-legalità u r-regolarità tat-transazzjonijiet sottostanti tan-nefqa amministrattiva (paragrafu 9.27 tar-Rapport Annwali tal-Qorti), B. billi r-Regolament Finanzjarju u r-Regoli ta' Proċedura tal-Parlament, kif emendati fit- 23 ta' Ottubru 2002 [7] huma applikabbli mill- 1 ta' Jannar 2003 rigward ir-regoli ta' proċedura li jittratta l-kwittanza, C. billi r-Regoli ta' Proċedura tal-Parlament kienu ġew emendati fit- 23 ta' Ottubru 2002 sabiex jipprovdu li kwittanza għandha tingħata lill-President, u mhux lis-Segretarju Ġenerali, D. billi r-riżoluzzjoni tiegħu tat- 12 ta' April 2005 [8] dwar il-kwittanza għas-sena 2003 għandu jkollha segwitu u l-progress ta' l-implimentazzjoni tar-rakkomandazzjonijiet tagħha jiġi evalwat, E. billi l-Istatut tal-Membri tal-Parlament Ewropew tat- 28 ta' Settembru 2005 [9], wara l-ftehim tal-Kunsill fid- 19 ta' Lulju 2005, se jidħol fis-seħħ fl-ewwel ġurnata tal-mandat Parlamentari li jibda fl-2009, 1. Jindika l-fatt li f'ħafna aspetti s-sena 2004 kienet sena speċjali minħabba għadd ta' ġrajjiet kważi simultanji li kellhom impatt dirett fuq l-immaniġġjar finanzjarju tal-Parlament; l-adeżjoni ta' 10 Stati Membri ġodda, l-elezzjonijiet tal-Parlament, id-dħul fis-seħħ ta' Regolamenti tal-Persunal ġodda, l-implimentazzjoni kontinwa tar-Regolament Finanzjarju ġdid u l-implimentazzjoni ta' sforzi ta' riforma interna ("Raising the Game"); Il-kontijiet tal-Parlament Ewropew 2. Jieħu nota tal-figuri li għalqu l-kontijiet tal-Parlament għas-sena finanzjarja 2004, b'mod partikolari: (f'EUR) | Użu ta' approprijazzjonijiet | Approprijazzjonijiet għas-sena finanzjarja 2004 | Approprijazzjonijiet trasferiti mis-sena finanzjarja 2003 | Appropriations 2004 | Approprijazzjonijiet mid-dħul allokat | Artikolu 9(1) u 9(4) tar-Regolament Finanzjarju | Approprijazzjonijiet disponibbli | 1231000000 | 31335112 | 213477855 | Impenji meħuda | 1203370074 | 31328642 | — — | Il-ħlas li sar | 921908371 | 3248540 | 197455018 | Approprijazzjonijiet trasferiti għas-sena 2005 | | | | —Artikolu 9 tar-Regolament Finanzjarju | 281461343 | — | | —Artikolu 10 tar-Regolament Finanzjarju | — | 6470 | | Approprijazzjonijiet ikkanċellati | 27629926 | — | 16022837 | Il-Karta tal-bilanċ tal- 31 ta' Diċembru 2004: 1451967061 | 3. Jinnota li fl-2004 twettqu 97.76% ta' l-approprijazzjonijiet li ddaħħlu fil-baġit tal-Parlament, b'rata ta' kanċellazzjoni ta' 2.24%, u li, bħal fi snin ta' qabel, inkisbet rata għolja ta' implimentazzjoni tal-baġit. 4. Jitlob lill-uffiċjali responsabbli ddelegati biex jawtorizzaw sabiex, fir-rapporti annwali ta' l-attività, kif diġà sar sa ċertu punt, jistabbilixxi r-raġunijiet għaliex l-approprjazzjonijiet tal-baġit ma ntużawx kollha; jikkunsidra li wieħed jeħtieġ iqis dawk ir-raġunijiet fid-diskussjonijiet tal-baġit tas-sena ta' wara; 5. Jinnota li, fl-2004, il-Parlament irċieva dħul li jitla' għal EUR 117,409,824 (2003: EUR 98,545,334); Il-politika Parlamentari dwar il-proprjeta?, li tiffoka fuq il-Binjiet Winston Churchill (WIC) u "Salvador Madariaga" (SDM) Kontijiet 6. Ifakkar li l-livell għoli ta' implimentazzjoni tal-baġit ta' l-2004 hija parzjalment dovuta għall-prattika konsistenti sa mill-1992 li jsiru trasferimenti ta' tindif ("mopping up") bil-għan li jittrasferixxu kull approprijazzjoni disponibbli lejn tmiem is-sena għal-linji tal-baġit għall-bini, u partikolarment għall-ħlas bil-quddiem ta' kapital biex jitnaqqas il-ħlas ta' l-imgħax għall-futur, hekk li kien hemm disponibbli aktar minn 70000000 EUR permezz ta' dawn it-trasferimenti fi tmiem is-sena 2003 għax-xiri tal-Bini Louise Weiss (LOW) fi Strasburgu u aktar minn 150000000 EUR disponibbli minn trasferimenti ta' tindif sa tmiem issena 2004, għax-xiri tal-bini tad-D4 u D5 fi Brussell, li huwa ekwivalenti għal 12% ta' l-approprjazzjonijiet tal-baġit; 7. Jikkunsidra li ħlasijiet lura fuq bini jikkostitwixxu ffrankar konsiderevoli għal min iħallas it-taxxa u għalhekk għandhom jitqiegħdu bħala parti mill-istrateġija tal-baġit; 8. Jerġa' għal darba oħra jitlob lill-awtorità baġitarja biex tistabbilixxi previżjonijiet għall-baġit li jiżguraw li l-ammonti li jidħlu fl-abbozz tal-baġit jirriflettu l-ħtiġijiet reali tal-Parlament f'oqsma varji tal-politika, hekk li trasferimenti kbar ħafna ta' approprjazzjonijiet ma jsirux sistematikament fi tmiem is-sena għall-iskopijiet tal-politika għall-bini; 9. Jitlob li l-proċeduri għas-sejħiet għall-offerti għall-bini ta' l-estessjoni tal-bini tal-KAD fil-Lussemburgu, jkunu trasparenti u ġusti, billi dawn huma l-ewwel proċeduri għal sejħiet ta' offerti għal bini li l-Parlament qiegħed jamministra hu stess; 10. Jilqa' t-tweġiba tas-Segretarju Ġenerali għall-kwestjonarju tal-kwittanza dwar l-użu tal-bini LOW fi Strasburgu ta' l-2004, fejn qal li l-Parlament "huwa s-sid waħdieni tal-bini LOW fi Strasburgu u li jista' juża jew jiddisponi minnu kif jidhirlu hu," Il-Binjiet WIC u SDM 11. Ifakkar li f'Mejju 2006 il-Kumitat għall-Kontroll tal-Baġit, b'risposta għar-riferiment lura tar-rapport tiegħu, waqqaf Grupp ta' Ħidma informali sabiex jassisti u jagħti parir lir-"rapporteur" rigward l-allegazzjonijiet li saru dwar l-arranġamenti eżistenti dwar il-kiri, u dwar u xiri fil-ġejjien tal-binjiet WIC u SDM f'Strasburgu mill-Parlament; 12. Jiddispjaċieh ħafna li minkejja l-kompetenza tiegħu fil-kontroll tal-baġit, il-Kumitat sar jaf dwar lallegazzjonijiet rigward l-arranġamenti msemmija minn rapporti tal-midja minflok, kif wieħed jistenna, mill-amministrazzjoni jew mill-Bureau tal-Parlament Ewropew, li t-tnejn kienu jafu sew dwar l-allegazzjonijiet minn ġimgħat qabel; 13. Jinnota li d-direttorati ġenerali responsabbli għamlu disponibbli d-dokumenti kollha li ġew mitluba għall-Grupp ta' Ħidma, inkluża verifika speċjali esterna u verifika interna, kif ukoll parir legali; jinnota wkoll li l-belt ta' Strasburgu pprovdiet ukoll dokumenti, meta saret it-talba, għalkemm xi domandi li saru rigward dawk id-dokumenti baqgħu ma ġewx imwieġba sew; jiddispjaċieh ħafna li t-talbiet tiegħu għad-dokumentazzjoni kollha relevanti mill-SCI Erasme, l-investitur privat u l-proprjetarju tal-binjiet, ma ġewx milqugħa; jitlob lill-belt ta' Strasburgu u lill-SCI Erasme biex iwieġbu mill-ewwel u b'attenzjoni xierqa għal trasparerenza massima d-domandi kollha li għadhom ma ġewx imwieġba u domandi sussegwenti, sabiex din linformazzjoni tiġi mqassma fil-proċedura tal-kwittanza għas-sena finanzjarja 2005, 14. Jinnota li sabiex tkun żgurata trasparenza sħiħa, il-Grupp ta' Ħidma hawn imsemmi talab u kiseb immedjatament aċċess pubbliku sħiħ għad-dokumentazzjoni kollha relevanti dwar dawn il-binjiet miżmuma mill-amministrazzjoni tal-Parlament; 15. Huwa konxju li r-rapport dwar il-kwittanza jirrifletti l-qagħda finanzjarja ta' l-2004; jenfasizza, madankollu?, li rapport bħal dan m'għandux juri biss żbalji jew atti żbaljati li seħħew fil-passat, iżda għandu wkoll jagħmel rakkomandazzjonijiet dwar kif dawn l-iżbalji jiġu evitati fil-futur; 16. Ifakkar fl-eżistenza tal-ftehima ta' kiri bejn l-SCI Erasme u l-Belta ta' Strasburgu, li tiskadi fl-2010; jemmen li meta l-Parlament jiddeċiedi li jixtri l-binjiet WIC u/jew SDM, din il-ftehima m'għandu jkollha blebda mod konsegwenzi finanzjarji għall-Parlament; jemmen li f'dak il-każ din il-ftehima m'għandhiex tibqa' teżisti; 17. Juri li jekk hija l-intenzjoni tal-Parlament li jixtri l-bini, għandu, fl-istess ħin, jixtri l-art ukoll; Jenfasizza li f'dan il-punt, jidher evidenti li l-Parlament jista' jikseb biss il-kirja għal żmien twil miżmuma mill-SCI Erasme; jemmen għalhekk li l-akkwist finali ta' l-art se tkun il-kwistjoni bejn il-Parlament u l-belt ta' Strasburgu u, jekk hemm bżonn, ma' l-awtoritajiet nazzjonali Franċiżi; 18. Ifakkar, madankollu?, li l-Qorti ta' l-Awdituri reċentament ikkonduċiet verifika dwar il-politika talbini; juri li fl-opinjoni tiegħu il-Qorti esprimiet tħassib dwar l-użu ta' rati ta' indiċizzar li ġew użati biex jiġi kkalkulat l-ammont totali tal-kirja bijennali; jikkonkludi wkoll li l-Qorti għamlitha ċara li l-indiċizzar għandu l-potenzjal li ma jkunx favorevoli għall-Parlament; 19. Jinnota li l-fatti stabbiliti mill-Grupp ta' Ħidma, fuq il-bażi ta' informazzjoni li kienet aċċessibbli għalih, huma dawn li ġejjin: - Il-ftehima dwar il-kiri, li biha l-Parlament jikri dawn iż-żewġ binijet, tinvolvi relazzjoni trijangulari bejn, fuq naħa, il-Parlament innifsu bħala dak li qed jikri l-binjiet WIC u SDM, fuq naħa oħra, il-belt ta' Strasburgu bħala dik li qed tikri l-binjiet lill-Parlament, u fuq it-tielet naħa, l-SCI Erasme bħala l-investitur privat u proprjetarju tal-binjiet; - ma jidher li hemm l-ebda indikazzjonijiet li kien hemm xi azzjonijiet illegali fil-proċess ta' konklużjoni u applikazzjoni tal-ftehim ta' kiri u ftehim oħra, għalkemm xorta waħda hemm tħassib jekk ġiex irrispettat bis-sħiħ il-prinċipju ta' "immaniġġjar finanzjarju sod" skond ir-Regolament Finanzjarju; - m'hemm l-ebda bażi kredibbli bi sħiħ ta' min joqgħod fuqu għat-twaqqif ta' kirja tal-binjiet WIC u SDM meta l-Parlament huwa l-uniku klijent potenzjali, bħal fi Strasburgu; lanqas ma huwa adegwat paragun ma' l-ispiża ta' spazju ta' uffiċini f'pajjiżi u bliet varji; kif wieħed jista' jifhem, dan għamel diffiċli sabiex jiġi stabbilit "prezz ġust" għal din il-kirja kif ukoll sabiex ikun evalwat jekk il-Parlament kienx qed iħallas prezz ġust tal-kiri matul is-snin; - raġuni fundamentali għall-fatt li l-kiri ilu jogħla s-snin hija li fl-1985 il-korpi għat-teħid ta' deċiżjonijiet tal-Parlament kienu laħqu ftehim dwar il-proposta tal-belt ta' Strasburgu li jiġu indiċizzati l-ammonti annwali, minkejja l-pariri kontra dan li ngħataw fl-1980 mill-Kwesturi u mill-Kumitat għall-Baġits; - hemm differenza konsiderevoli bejn, fuq naħa, il-kirja mħallsa mill-Parlament lill-belt ta' Strasburgu għall-użu tal-binjiet WIC u SDM, u fuq naħa oħra, il-ħlasijiet lura ta' kull xahar mill-belt ta' Strasburgu lill-investitur privat; skond il-kalkoli ta' l-amministrazzjoni, l-ammonti addizzjonali mħallsa matul il-25 sena tal-kirja, wara li jitnaqqsu l-ispiża ta' l-investiment u l-ispiża ta' xogħlijiet li saru, jitilgħu għal millinqas EUR 32000000; attwalment, filwaqt li l-belt ta' Strasburgu u l-SCI Erasme għadhom ma tawx linformazzjoni kollha, ma jistax jiġi eskluż li pagamenti oħra jistgħu jitilgħu għal mill-inqas EUR 46000000 (verifika interna) jew inqas minn EUR 60000000 (verifika esterna); - kien biss f'Marzu 2006 li indikazzjonijiet urew li l-ħlasijiet lura lill-belt ta' Strasburgu kienu iktar minn dawk tal-belt ta' Strasburgu lill-investitur privat; sa dak in-nhar, il-Parlament kien assuma b'mod żbaljat li l-ħlasijiet tiegħu lill-belt ta' Strasburgu kienu mgħoddija interament lill-SCI Erasme, meta fil-fatt, dan ma kienx il-każ; - matul dan il-perjodu twil ta' żmien, l-amministrazzjoni tal-Parlament qatt ma kienet staqsiet jekk ilħlasijiet tal-kera kinux jikkostitwixxu "kirja ġusta" u qatt ma vverifikat jekk il-ħlasijiet tal-kera kinux mgħoddija interament lill-SCI Erasme, iżda lanqas qatt ma kienet ġiet infurmata dwar dan mill-belt ta' Strasburgu stess; - il-belt ta' Strasburgu biss kienet taf bl-eżistenza ta' żewġ relazzjonijiet kuntrattwali differenti bejn it-tliet partijiet involuti u l-belt ta' Strasburgu biss kienet konxja mid-differenza taż-żewġ ammonti mill-1981; - L-amministrazzjoni tal-Parlament ġiet notifikata bl-ittra tad- 29 ta' Novembru 2005 mill-belt ta' Strasburgu li n-negozjati ma' l-investitur privat ma kinux konklużi; f'dak il-punt, l-amministrazzjoni tal- Parlament imissha ndunat li kien hemm negozjati bejn il-belt ta' Strasburgu u l-investitur privat; - il-kera li l-Parlament iħallas għal bini uffiċjali tiegħu għandha tkopri l-ispiża ta' kostruzzjoni, manutenzjoni u użu, imma m'għandha bl-ebda mod tinkludi marġini ta' profitt għall-pajjiż jew għall-awtoritajiet lokali jew reġjonali tal-pajjiż li qegħdin fih. bl-istess mod, hija użanza li kwalunkwe art pubblika li ssir disponibbli minn Stat Membru għall-iskop ta' ospitazzjoni ta' istituzzjoni ta' l-UE hija mogħtija lil din listituzzjoni b'xejn u mingħajr jeddijiet oħra fuqha; wieħed għandu jammetti, madankollu?, li xejn minn dan ma ġie mniżżel f'kuntratt; minħabba r-relazzjoni tajba mal-belt ta' Strasburgu suppost bħala korp pubbliku li ma jfittix profitt; barra minn hekk, m'hemmx dispożizzjonijiet legali li jipprojbixxu stat, lokal jew awtorita? reġjonali li jagħmlu profitt; huwa tal-fehma, madankollu?, li l-approċċ tal-belt ta' Strasburgu kien wieħed ta' mġieba ħażina, mill-inqas, peress illi jmur kontra r-regoli dwar l-ospitalita? lejn istituzzjonijiet internazzjonali; - il-belt ta' Strasburgu kienet konxja mill-esklużjoni konsistenti tal-Parlament rigward il-klawżoli ta' kumpens f'kuntratti ta' proprjeta?, iżda xorta waħda injurat dan deliberatament; dan ta daqqa ta' ħarta lirrelazzjoni ta' fiduċja bejn il-belt ta' Strasburgu u l-Parlament; - jiddeplora l-irtirar tal-belt ta' Strasburgu min-negozjati fi tliet partijiet mal-Parlament, li matul dan kien imtenni li huwa eskluż kumpens għat-telf li sostna fil-kirja għal żmien twil bejn il-belt ta' Strasburgu u l-SCI Erasme; din il-proposta mbagħad ġiet injurata fin-negozjati bilaterali sussegwenti bejn il-belt ta' Strasburgu u l-SCI Erasme; 20. Wara l-esperjenzi mġarrba jasal għall-konklużjonijiet li ġejjin: - Jiddispjaċih għall-aħħar għan-nuqqas ta' fidi murija kemm mill-Belt ta' Strasburgu kif ukoll mill-investitur privat SCI Erasme, fir-relazzjoni tagħhom mal-Parlament; jiddispjaċih ukoll għan-nuqqas ta' rieda min-naħa ta' l-amministrazzjoni tal-Parlament innifsu; - Jistieden lill-Bureau biex joħroġ notifika lill-Belt ta' Strasburgu dwar il-kiri għall- 31 ta' Ottubru 2006 sabiex — jekk ix-xiri tal-bini jiġi pospost — tiġi negozjata kera ġdida u adegwata; - jistieden lill-Bureau biex jeżamina jekk ma jkunx iktar xieraq li inizjalment il-Belt ta' Strasburgu titħallas, għall-ewwel nofs ta' l-2006, ammont ta' kera li jħalliha tkopri l-ħlasijiet lura lill-SCI Erasme, iżda mhux il-kera sħiħa; - jaħseb li tkun ħaġa raġonevoli li jitkomplew l-isforzi biex jinxtraw il-bini WIC u SDM, jekk fil-proċess jitqiesu dawn l-elementi li ġejjin: l-ammont li jikkostitwixxi kera adegwata u b'hekk il-prezz prospettiv ta' l-akkwist jibqa' ma jkunx ċert; kemm għandu żmien il-bini; fil-prinċipju m'għandux jitħallas l-ebda kumpens; Ħlasijiet addizzjonali u mhux ġustifikati matul aktar minn 25 sena għandhom jitnaqqsu millprezz ta' l-akkwist; l-art u l-bini għandhom jiġu akkwistati fl-istess ħin; - Jaħseb li r-relazzjoni trijangulari li teżisti f'dan il-każ ma twassalx għal trasparenza sħiħa jew għal garanziji ta' amministrazzjoni finanzjarja soda u jaħseb, għalhekk, li din għandha tiġi evitata fil-politika tal-bini ta' l-istituzzjonijiet u l-korpi ta' l-UE; - jistieden lill-korpi kompetenti tiegħu biex jemendaw l-Artikolu 16 tar-Regoli Interni dwar l-implimentazzjoni tal-baġit tal-Parlament sabiex proġetti ta' bini li jkollhom implikazzjonijiet finanzjarji sinifikanti għall-baġit tal-Parlament jiġu suġġetti għall-ftehima tal-Kumitat għall-Baġit; - jistieden lill-amministrazzjoni tiegħu biex tieħu l-miżuri meħtieġa biex issir reviżjoni regolari, mill-inqas kull ħames snin, ta' l-obbligi kuntrattwali li ilhom jeżistu lejn partijiet terzi, pereżempju kuntratti ta' kera jew ta' servizz; ir-riżultati ta' dawk il-kontrolli għandhom jiġu inklużi wkoll fir-rapporti ta' attività tad-direttorati ġenerali; jistieden sabiex l -ewwel rapport bħal dan għandu jitlesta fil-ħin għall-proċedura ta' kwittanza tal-baġit għall-2005 u sussegwentement jiġi inkluż f'taqsima ad hoc tar-rapport ta' attività annwali kull sena u fis-snin ta' wara; - jimpenja lill-amministrazzjoni tiegħu, f'konsultazzjoni ma' l-istituzzjonijiet l-oħra ta' l-Unjoni, biex tfassal rapport li jeżamina jekk ma jkunx fattibbli li tiġi stabbilita Awtorità Ewropea tal-Bini li tkun responsabbli għall-kostruzzjoni u l-manutenzjoni tal-bini ta' l-Istituzzjonijiet u l-Korpi ta' l-UE; jitlob li dan irrapport jitressaq lill-Kumitat għall-Kontroll tal-Baġit sa mhux aktar tard mill- 1 ta' Ottubru 2007; - jinnota li l-Belt ta' Strasburgu, iżda b'mod iktar partikolari, l-SCI Erasme, għadhom ma wettqux it-talbiet kollha għal informazzjoni tal-Parlament; għalhekk għandu jeżamina mill-ġdid il-kwistjoni fil-proċedura ta' kwittanza ta' l-2005; - jistieden lill-Kumitat għall-Kontroll tal-Baġit biex jagħmel analiżi ġdida tal-politika tal-proprjetà tal-Parlament waqt il-proċedura ta' kwittanza tal-baġit għall-2005 u fuq bażi regolari minn dak iż-żmien 'il quddiem; 21. Jistenna li l-Parlament ikompli jeżamina l-ftehim tal-kiri u dawk kuntrattwali u dokumenti relatati bejn il-Belt ta' Strasburgu, is-SCI Erasme u l-Parlament sabiex jiġu stabbiliti l-fatti kollha; 22. Jilqa' r-rapport dwar il-verifika addizzjonali li saret mill-Qorti Ewropea ta' l-Awdituri dwar il-kiri mill-Parlament tal-bini WIC u SDM u jawtorizza l-konklużjonijiet ta' dan ir-rapport; Kummenti tal-Qorti ta' l-Awdituri dwar is-sena finanzjarja 2004 23. Jinnota li l-Qorti ta' l-Awdituri indikat nuqqasijiet fis-sistemi ta' superviżjoni u kontroll (paragrafu 9.16 tar-Rapport Annwali tal-Qorti), għalkemm dawn kienu aktar ta' natura formali; jinnota wkoll li skond il-Qorti, l-iżbalji ma affettwawx materjalment il-legalità u r-regolarità tat-transazzjonijiet sottostanti tannefqa amministrattiva (paragrafu 9.27); 24. Jinnota li fl-2004, meta ddaħħlu kważi simultanjament ir-Regolamenti tal-Persunal ġodda u l-applikazzjoni kompjuterizzata ġdida li tikkalkola l-pagi ta' l-uffiċjali, saru xi żbalji mhux biss minħabba s-sistema kompjuterizzata iżda wkoll minħabba xi diffikultajiet fl-interpretazzjoni tar-Regolamenti tal-Persunal; jinnota li dan ġie rimedjat billi żdiedu l-kontrolli ex-post; 25. Jinnota li proċedura ġdida għar-rikumpens ta' spejjeż ta' vvjaġġar ddaħħlet fl-2005 sabiex tkun konformi mar-Regolament Finanzjarju; 26. Jagħti importanza kbira lill-kummenti tal-Qorti ta' l-Awdituri, li sa ċertu punt jaqblu mas-sejbiet ta' l- Awditur Intern, jiġifieri li għad hemm nuqqasijiet fis-sistemi ta' superviżjoni u ta' kontroll; huwa tal-fehma li dawn in-nuqqasijiet għandhom jingħataw prijorità kbira u jitlob lill-Qorti ta' l-Awdituri u lill-Awditur Intern biex fir-rapport annwali li jmiss jikkunsidraw speċifikament titjib fis-sistemi; L-amministrazzjoni finanzjarja tal-Parlament 27. Jinnota li l-analiżi ta' l-amministrazzjoni finanzjarja mehmuża mal-kontijiet ta' l-2004 hija stqarrija utli dwar l-avvenimenti finanzjarji ewlenin tas-sena li qed tiġi riveduta, kif ukoll sommarju konċiż tar-rapporti ta' attività tad-direttorati ġenerali; jaħseb li madankollu, dan għandu jissaħħaħ aktar permezz ta' preżentazzjoni aktar standardizzata ta' l-attivitajiet tad-direttorati ġenerali; 28. Jistieden lis-Segretarju Ġenerali biex ifassal immedjatament, kif ilu mwiegħed żmien, dokument annwali konċiż, aċċessibbli u attraenti li jipprovdi lill-pubbliku aktar informazzjoni dwar l-amministrazzjoni baġitarja tal-Parlament [10]; 29. Jirrimarka li proporzjon ta' l-attività amministrattiva fil-Parlament fl-2004 kien għadu immirat lejn laġġustament għall-ħtiġijiet ġodda tar-Regolament Finanzjarju, it-twaqqif ġdid ta' sistemi ta' kontroll, metodoloġiji u metodi ta' xogħol, it-tfassil ta' programmi ta' taħriġ u l-istabbiliment ta' setturi ġodda ta' responsabilità; 30. Jinnota li l-esperjenza inizjali ta' l-applikazzjoni tar-Regolament Finanzjarju ġdid f'istituzzjoni bħalma hu l-Parlament, li għandu baġit amministrattiv x'jimmaniġġja, tindika li f'ċerti każi s-sistemi u ċirkuwiti finanzjarji li twaqqfu kienu kumplessi żżejjed; 31. Jistieden lis-Segretarju Ġenerali biex jiddikjara kemm hemm membri tal-persunal li bħalissa huma impjegati f'inkarigi ta' kontroll (kontroll ex-ante, verifika interna) u, biex isir paragun bejniethom, kemm kien hemm membri tal-persunal fid-Direttorat għall-Kontroll Finanzjarju ta' qabel; jistieden lis-Segretarju Ġenerali biex f'dan ir-rigward jagħmel analiżi komparattiva u evalwazzjoni tas-sistema l-ġdida mas-sistema ta' kontroll finanzjarju ta' qabel, biex jiġi stabbilit jekk l-impjieg ta' aktar riżorsi umani huwiex ġustifikat; 32. Jafferma mill-ġdid, u għal darb'oħra, il-fehma espressa fil-paragrafu 34 tar-riżoluzzjoni tiegħu hawn fuq imsemmija tat- 12 ta' April 2005 u fir-riżoluzzjonijiet tiegħu hawn fuq imsemmija tal- 21 ta' April 2004 u tat- 8 ta' April 2003 [11] li "l-iskop tal-proċedura ta' kwittanza m'għandux ikopri biss l-attivitajiet amministrattivi tas-Segretarju Ġenerali u l-Amministrazzjoni tal-Parlament, iżda wkoll id-deċiżjonijiet li jittieħdu millkorpi governattivi tiegħu, jiġifieri l-President, il-Bureau u l-Konferenza tal-Presidenti tiegħu"; 33. Jikkritika bil-qawwa lill-Bureau u lill-kumitat kompetenti għan-nuqqas ta' azzjoni tagħhom; jistedinhom biex iwieġbu minnufih għat-talba fformulata fil-paragrafi 16 u 17 tar-riżoluzzjoni msemmija hawn fuq tal- 21 ta' April 2004 għal proposti maħsuba biex jiddefinixxu it-tifsira prattika preċiża tar-responsabilità politika tal-membri tal-korpi governattivi tal-Parlament fir-rigward ta' l-eżerċizzju tas-setgħat u t-teħid ta' deċiżjonijiet li għandhom konsegwenzi finanzjarji sinifikanti; 34. Jistieden lill-Bureau biex jikkonsulta bis-sħiħ, u minn qabel, l-individwi milqutin mid-deċiżjonijiet tiegħu sabiex isiru trasparenti l-proċessi tat-teħid ta' deċiżjonijiet; jistieden ukoll li l-Bureau jressaq rapport ta' attività annwali li, f'konformità mar-responsabilità demokratika, għandu jkun komponent mill-proċedura ta' kwittanza tal-baġit; 35. Jenfasizza li l-Parlament jagħti l-kwittanza mhux lis-Segretarju Ġenerali imma lill-President; għalhekk jistenna li l-President ikun disponibbli għal djalogu mal-Kumitat għall-Kontroll tal-Baġit matul il-proċedura ta' kwittanza; Ir-rapport ta' attività tad-direttorati ġenerali 36. Jirrimarka li s-Segretarju Ġenerali tal-Parlament ippreżenta r-rapporti ta' attività għall-2004 tad-direttorati ġenerali lill-Kumitat għall-Kontroll Baġitarju fil- 21 ta' April 2005; jirrimarka wkoll f'dak il-kuntest li s- Segretarju Ġenerali, fil-kariga tiegħu ta' uffiċjal inkarigat biex jawtorizza, stqarr li kien ingħata assigurazzjonijiet raġonevoli li l-baġit tal-Parlament kien ġie implimentat skond il-prinċipji ta' amministrazzjoni finanzjarja soda u li l-qafas ta' kontroll li ġie applikat jagħti l-garanziji meħtieġa tal-legalità u tar-regolarità tattransazzjonijiet sottostanti tal-baġit; 37. Jinnota li r-rapporti ta' attività varji jvarjaw b'mod qawwi minn xulxin fil-kamp ta' applikazzjoni, fiddaqs, fil-forma u fir-rigward tal-punt sa fejn tiġi inkorporata l-informazzjoni mis-servizzi fi ħdan id-direttorati ġenerali; jistieden lis-Segretarju Ġenerali, kif kien ġie propost mill-Qorti ta' l-Awdituri s-sena l-oħra (filparagrafu 9.16 tar-Rapport Annwali tal-Qorti), biex jarmonizza l-preżentazzjoni u l-istruttura tar-rapporti ta' attività fil-futur sabiex isiru aktar faċli biex jinqraw u biex jitqabblu ma' xulxin; 38. Jistieden lill-amministrazzjoni tal-Parlament biex fil-futur tressaq lill-Kumitat għall-Kontroll tal-Baġit il-verżjoni finali tar-rapporti ta' attività, inklużi d-dikjarazzjonijiet ta' l-uffiċjali inkarigati biex jawtorizzaw, flimkien ma' l-annessi kollha; 39. Jilqa' l-fatt li d-diretturi ġenerali kollha ħarġu dikjarazzjoni ta' assigurazzjoni għat-transazzjonijiet finanzjarji tad-dipartimenti tagħhom; jinnota li f'każ wieħed biss — dak dwar l-akkwisti pubbliċi fid-DG Information — kien hemm referenza għal xi nuqqasijiet, għalkemm ma jippreżentawx l-ebda riserva; 40. Ifakkar fil-proposta li saret fil-paragrafu 30 tar-riżoluzzjoni tiegħu msemmi hawn fuq tat- 12 ta' April 2005 li sabiex jinftiehem aħjar il-valur veru tad-dikjarazzjonijiet iffirmati ta' uffiċjali inkarigati biex jawtorizzaw, ikun mixtieq li fi snin futuri jiġi adottat format standardizzat li jiddistingwi b'mod ċar bejn dawk ilkwistjonijiet li jitolbu għal "osservazzjoni" mid-direttur ġenerali, li ma jitfgħux dubju fuq id-dikjarazzjoni ta' assigurazzjoni tiegħu, u kwistjonijiet oħrajn aktar serji li jiġġustifikaw "riserva"; 41. Jinnota li l-konklużjonijiet fir-rapporti ta' attività jiddentifikaw l-isfidi li ġejjin: - it-tqegħid fil-prattika tal-qafas ta' kontroll intern jieħu aktar ħin milli kien maħsub fil-bidu; - diffikultajiet rigward proċeduri ta' akkwisti pubbliċi; - il-ħtieġa kontinwa biex jinstab staff ikkwalifikat għad-dipartimenti finanzjarji tad-direttorati ġenerali u biex l-istaff attwali jingħata aktar taħriġ; - diffikultajiet addizzjonali li jitilgħu magħhom meta direttorati ġenerali jiċċaqalqu għal post ieħor u/jew jiġu strutturati mill-ġdid; Ir-rapport annwali ta' l-Awditur Intern 42. Jenfasizza l-fatt li r-rapport annwali ta' l-Awditur Intern u d-dikjarazzjonijiet u rapporti ta' attività tas- Segretarju Ġenerali u tad-diretturi ġenerali jikkostitwixxu parti ewlenija mill-evalwazzjoni kemm mill-Qorti ta' l-Awdituri kif ukoll mill-awtorità ta' kwittanza tal-Parlament; 43. Jirrimarka li s-sistemi ta' kontroll intern li ddaħħlu mill-uffiċjali inkarigati biex jawtorizzaw għandhom dawn l-objettivi ta' kontroll: konformità mal-leġiżlazzjoni applikabbli, mar-regoli u mal-prattika, l-affidabilità ta' l-informazzjoni dwar l-amministrazzjoni u r-reġistri, u l-ekonomija, l-effettività u l-effiċjenza ta' loperat; 44. Jirrimarka wkoll li l-uffiċjali inkarigati biex jawtorizzaw għandhom josservaw 22 standard minimi sabiex jilħqu dawk l-objettivi ta' kontroll; jinnota li dawk l-istandards jistgħu jaqgħu taħt ħames kategoriji ta' kontroll: l-ambjent tal-kontroll, il-prestazzjoni u l-amministrazzjoni tar-riskji, l-informazzjoni u l-komunikazzjoni, l-attivitajiet ta' kontroll u l-monitoraġġ (verifika u evalwazzjoni); 45. Jinnota li fl-2004 is-Servizz tal-Verifika Interna fassal 13-il rapport dwar il-monitoraġġ intern u lqafas ta' kontroll fid-direttorati ġenerali u eżamina l-amministrazzjoni finanzjarja ta' erba' mill-Uffiċċji ta' Informazzjoni tal-Parlament; 46. Jenfasizza l-fatt li l-pjanijiet ta' azzjoni adottati fuq il-bażi ta' rapporti ta' verifika jwasslu għal dawn ilkonklużjonijiet: - li sar progress konsiderovoli fir-rigward tal-konformità mal-kontroll intern, iżda l-implimentazzjoni sħiħa tal-qafas ġdid ta' kontroll intern trid tieħu aktar żmien; - li sistemi ta' kontroll intern għandhom jiġu żviluppati bis-sħiħ u jiġu ddokumentati f'kull unità, u li, għal dan il-għan, kull unità jrid ikollha riżorsi biżżejjed għal ħidmiet li jinvolvu l-bidu ta' l-operat u lverifiki; - li hemm ħtieġa ġenerali ta' persunal bl-għarfien speċjalizzat xieraq fil-qasam ta' l-amministrazzjoni finanzjarja u tal-kontroll tal-finanzi, u li din il-ħtieġa għandha titqies bħala prijorità; - li, barra minn hekk, mekkaniżmi xierqa għandhom jiġu żviluppati għall-ippjanar, l-ipprogrammar u ttfassil ta' objettivi, strumenti ta' evalwazzjoni tar-riskju u sistemi ta' informazzjoni għall-aħjar amministrazzjoni [12]; 47. Jaħseb li fuq il-bażi ta' l-esperjenza miksuba, l-uffiċjali responsabbli ddelegati biex jawtorizzaw għandhom jiżguraw li: - sistemi ta' kontroll interni jipprovdu verifiki regolari tas-sustanza tat-transazzjonijiet legali li jorbtu fuq medda ta' żmien twila, u - sistemi ta' kontroll interni jiżguraw li transazzjonijiet legali li jorbtu fuq medda ta' żmien twila jkun fihom klawsoli li jippermettu aġġustamenti li jagħmlu sens ekonomiku; jaħseb li l-Awditur Intern għandu jivverifika l-implimentazzjoni korretta ta' dawn il miżuri fl-analiżi tiegħu tal-qafas ta' kontroll intern. 48. Jinnota li dawn l-oqsma ta' prijorità huma riflessi fil-pjan ta' azzjoni tas-Segretarju Ġenerali, suġġett għall-konsiderazzjonijiet stabbiliti fil-paragrafu 47; 49. Jinnota li t-trattament tal-proċeduri ta' l-akkwisti pubbliċi u l-konċessjonijiet għal għajnuna parlamentari tal-Membri huwa suġġett għal verifiki li għadhom għaddejjin; jaħseb li r-rapporti tal-verifiki għandhom jiġu evalwati waqt il-proċedura ta' kwittanza tal-baġit għall-2005; 50. Jitlob lill-Awditur Intern biex iqis ukoll il-prinċipju ta' effiċjenza u ekonomija fl-amministrazzjoni ta' fondi bħala aspett tal-verifika tar-regolarità u l-legalità ta' operazzjonijiet ta' nefqa; 51. Jitlob lill-Awditur Intern biex mhux biss jgħaddi r-rapporti annwali tiegħu lill-Kumitat għall-Kontroll tal-Baġit, iżda li jagħti wkoll rendikont orali tagħhom; L-akkwisti Pubbliċi 52. Ifakkar li r-Regolament Finanzjarju u r-regoli ta' implimentazzjoni tiegħu [13] li daħlu fis-seħħ fl- 1 ta' Jannar 2003 mmodifikaw il-proċeduri għall-ippjanar, għall-pubblikazzjoni u għall-għoti ta' kuntratti ta' akkwist pubbliku; ifakkar ukoll li l-istituzzjonijiet iressqu lill-awtorità tal-baġit rapport dwar proċeduri nnegozjati u dwar kuntratti li ma jaqgħux taħt id-direttivi dwar l-akkwisti pubbliċi, li lista tal-kuntratturi b'kuntratti li għandhom valur ta' aktar minn EUR 50000 iżda inqas mil-limitu stipulat f'dawk id-direttivi, hija ppubblikata fil-Ġurnal Uffiċjali, u li kuntratti li għandhom valur ta' bejn EUR 13800 u EUR 50000 jiġu ppubblikati fil-websajts ta' l-istituzzjonijiet; jinnota wkoll li fl-2003 il-Parlament stieden lis-Segretarju Ġenerali tiegħu biex jagħti rapport annwali dwar il-kuntratti konklużi [14]; 53. Jinnota li r-rapport annwali jagħti l-informazzjoni li ġejja dwar il-kuntratti konklużi fl-2004: It-tip ta' kuntratt | Numru | Persentaġġ | Ammont f'EUR | Persentaġġ | Servizzi | 229 | 58 % | 180927304 | 75 % | Provvisti | 99 | 25 % | 26500867 | 11 % | Xogħlijiet | 60 | 15 % | 18876271 | 8 % | Bini | 4 | 2 % | 15593025 | 6 % | Total | 392 | 100 % | 241897467 | 100 % | Tip ta' proċedura | Numru | Persentaġġ | Ammont f'EUR | Persentaġġ | Ammont medju | Miftuħa | 95 | 24% | 157909034 | 70 % | 1662200 | Ristretta | 110 | 28 % | 39897441 | 18 % | 362704 | Innegozjata | 183 | 48 % | 28497967 | 12 % | 155727 | Total | 388 | 100 % | 226304442 | 100 % | 585259 | 54. Jinnota li l-Awditur Intern qed jikkonkludi verifika mifruxa ma' l-istituzzjoni kollha tal-proċess ta' lakkwisti pubbliċi; jistieden lis-Segretarju Ġenerali biex jgħarraf b'mod xieraq lill-Kumitat għall-Kontroll tal- Baġit dwar il-kontenut tar-rapport; 55. Jiddispjaċih li fl-2004 kien hemm tnaqqis sinifikanti fin-numru u fil-valur ta' kuntratti mogħtija permezz ta' proċeduri miftuħa; jistieden lis-Segretarju Ġenerali biex jagħti r-raġuni ta' dan; 56. Jistaqsi jekk diġà twaqqfitx id-database tal-kuntratti, kif jitlob l-Artikolu 95 tar-Regolament Finanzjarju, u jekk din hiex qed taħdem; 57. Jistaqsi jekk ġewx aċċettati s-suġġerimenti li saru s-sena l-oħra għal bidliet fir-Regolament Finanzjarju [15] (kuntratti ta' valur baxx mogħtija permezz ta' offerti kompetittivi, offerti elettroniċi bi skambju ta' informazzjoni); Attivitajiet tal-kumitati parlamentari 58. Jirrimarka li skond l-Artikolu 276 tat-Trattat KE, huwa d-dmir tal-Parlament li jagħti lill-Kummissjoni kwittanza għall-implimentazzjoni tal-baġit, u dan il-proċess jinkludi l-oqsma kollha ta' l-infiq; għalhekk jiddispjaċih li minħabba d-dispożizzjonijiet preżenti ta' l-organizzazzjoni interna tal-Parlament li jirregolaw delegazzjonijiet għal pajjiżi terzi, ma kienx possibbli għall-Kumitat għall-Kontroll tal-Baġit li jagħmel fiżżmien mistenni ż-żjara ppjanata mid-delegazzjoni ad hoc lill-Aġenzija Ewropea għar-Rikostruzzjoni fil- Kosovo; 59. Jistieden għalhekk lill-korpi komponenti tal-Parlament biex jagħmlu possibbli lill-Kumitat għall-Kontroll tal-Baġit, skond l-obbligi parlamentari tiegħu fil-proċedura ta' kwittanza tal-baġit, biex ikun jista', fejn xieraq, jibgħat malajr u mingħajr xkiel burokratiku, delegazzjonijiet żgħar lil Stati Membri u lil stati terzi sabiex isiru l-ispezzjonijiet neċessarji fil-post; Gruppi politiċi (reviżjoni ta' kontijiet u proċeduri — Punt 3701 tal-baġit) 60. Ifakkar li l-paragrafu 2.7.3 tar-Regoli dwar l-użu ta' approprjazzjonijiet mill-Punt 3701 tal-baġit [16], jitlob li l-Bureau u l-Kumitat għall-Kontroll tal-Baġit jieħdu ħsieb il-kontijiet annwali vverifikati tal-gruppi politiċi, skond il-poteri mogħtija lilhom mir-Regoli ta' Proċedura; 61. Itenni li l-gruppi politiċi huma responsabbli huma stess għall-amministrazzjoni u l-użu tal-fondi tagħhom mill-baġit tal-Parlament, u li l-mandat tas-Servizz ta' Verifika Interna tal-Parlament ma jkoprix ilkundizzjonijiet applikabbli għall-użu ta' l-approprjazzjonijiet fil-Punt 3701 tal-baġit (madwar 3.2% tal-baġit totali tal-Parlament); 62. Jilqa' l-fatt li l-gruppi politiċi ppubblikaw ir-regoli interni finanzjarji u l-kontijiet tagħhom għall-2004 fil-websajt tal-Parlament; 63. Jistaqsi jekk il-gruppi politiċi sabux problemi biex japplikaw il-prinċipji tar-Regolament Finanzjarju ġdid u r-regoli ta' implimentazzjoni tiegħu; 64. Jagħmel notament li jirriżulta li ddaħħlu dawn il-figuri għal approprjazzjonijiet fil-Punt 3701 tal-baġit għall-2004: (f'eluf ta' EURO) | Total disponibbli fil-baġit | 43250 | Membri mhux affiljati | 1246 | Ammont disponibbli għall-gruppi | 42004 | Il-Grupp | Allokati mill-baġit tal-Parlament | Fondi tal-Gruppi nfushom u ammonti ttrasferiti | Spiża fl-2004 | Rata ta' utilizzazzjoni | Limitu massimu ta' trasferiment [17] | Trasferiti għas-sena 2005 | PPE | 16077 | 2912 | 14828 | 78 % | 8038 | 4160 | PSE | 12204 | 3775 | 10952 | 69 % | 6102 | 5027 | ELDR/ALDE | 4525 | 1192 | 3612 | 63 % | 2263 | 2106 | Verts/ALE | 2785 | 998 | 3156 | 83 % | 1393 | 628 | GUE/NGL | 2976 | 1217 | 3018 | 72 % | 1488 | 1175 | UEN | 1687 | 426 | 1840 | 87 % | 844 | 273 | EDD [18] | 650 | 605 | 1225 | 98 % | Ma japplikax | Ma japplikax | IND/DEM | 1100 | 4 | 452 | 41 % | 550 | 653 [19] | TOTAL | 42004 | 11130 | 39083 | 74 % | | | 65. Jinnota li l-awdituri esterni tal-gruppi politiċi kkonfermaw li l-kontijiet imxew skond ir-regoli preżenti u skond l-istandards internazzjonali ta' kontabilità; 66. Jinnota li fid- 29 ta' Settembru 2005 il-Bureau ddiskuta u approva r-rapporti tal-gruppi politiċi dwar l-implimentazzjoni tal-baġit u r-rapporti ta' l-awdituri; 67. Jinnota li, b'mod ġenerali, il-gruppi politiċi ma għamlux użu sħiħ mill-approprjazzjonijiet disponibbli għalihom; 68. Jitlob lill-Kummissjoni u lill-Kunsill biex jirregolaw definitivament u b'mod komprensiv, waqt innegozjati dwar ir-riforma tar-Regolament Finanzjarju li ġejjin, kif il-fondi mqiegħda għad-dispożizzjoni talgruppi politiċi mill-baġit tal-Parlament għandhom jiġu ttrattati skond il-liġi, kif mitlub mill-Parlament filpożizzjoni tiegħu li esprima fil- 15 ta' Marzu 2006 [20]; Konċessjonijiet lill-Membri 69. Jilqa' l-fatt li l-Istatut għall-Membri tal-Parlament Ewropew imsemmi hawn fuq, li sar wara l-ftehima tal-Kunsill fid- 19 ta' Lulju 2005, se jidħol fis-seħħ fl-ewwel ġurnata tal-mandat parlamentari li se tibda fl- 2009; 70. Jiġbed l-attenzjoni għall-fatt li d-dispożizzjonijiet tar-Regoli li japplikaw għall-ħlas ta' spejjeż u konċessjonijiet lill-Membri [21] ġew aġġornati mar-Regolament Finanzjarju f'Mejju 2004; 71. Ifakkar fid-deċiżjoni tal-Bureau tat- 28 ta' Mejju 2003"biex jingħata bidu, ladarba s-sessjoni plenarja tadotta l-Istatut għall-Membri tal-Parlament Ewropew u skond il-kalendarju għad-dħul fis-seħħ ta' l-Istatut, għall-proċedura għall-adozzjoni mill-Bureau ta' regoli ġodda li jirregolaw il-ħlas lill-Membri ta' l-ispejjeż u tal-konċessjonijiet ..."; jitlob lis-Segretarju Ġenerali biex jinforma lill-Kumitat għall-Kontroll tal-Baġit dwar x'miżuri ttieħdu s'issa mill-Bureau; 72. Jitlob lill-Bureau biex jimplimenta l-pjanijiet li diġà hemm dispożizzjoni għalihom fl-Istatut għall- Membri, approvat mill-Parlament, biex tinħoloq sistema, għall-Membri li jixtiquha, ta' rimbors ta' spejjeż ta' l-ivvjaġġar biss għall-ispejjeż li saru fir-realtà; Konċessjonijiet għall-assistenti segretarjali 73. Jinnota li fit- 13 ta' Diċembru 2004 l-Bureau adotta emendi għar-regoli li japplikaw għall-konċessjonijiet ta' l-assistenti segretarjali [22] u maħsubin inter alia biex jiżguraw konsistenza akbar bejn dawn ir-regoli u r-rekwiżiti tar-Regolament Finanzjarju; 74. Jiddispjaċih li sa Lulju 2004, il-kuntratti ta' l-apprendisti u l-kuntratti ta' fornituri ta' servizzi ma' persuni, intrapriżi jew fondazzjonijiet indipendenti ddaħħlu fis-sistema kompjuterizzata tal-Parlament blistess kodiċi mingħajr l-ebda rigward għat-tip ta' kuntratt jew jekk il-kuntratt kienx jirreferi għal assistent jew apprendist; 75. Jiddispjaċih li ma ntbagħtitx biżżejjed informazzjoni lis-Segretarju Ġenerali dwar l-ammonti ta' paga mħallsa lill-proporzjon għoli ta' assistenti impjegati permezz tal-fornituri tas-servizzi; jilqa' l-informazzjoni li rċieva mis-Segretarju Ġenerali dwar l-ammonti mħallsa lill-assistenti impjegati direttament mill-Membri jew imħallsa permezz ta' aġent għall-ħlas; 76. Jiddispjaċih li, mill- 20 ta' Frar 2006, 87.2 % tal-Membri ma kinux taw lill-Parlament dikjarazzjonijiet ta' spejjeż relatati mal-konċessjonijiet għall-għajnuna parlamentari tagħhom, li kellhom jippreżentaw sa l- 1 ta' Novembru 2005, kif mitlub fl-Artikoli 14(5)(e) u 14(6)(b) u (c) tar-Regoli dwar il-ħlas ta' spejjeż u konċessjonijiet lill-Membri, u li jinkludu dikjarazzjonijiet dwar l-affiljazzjoni ta' l-assistenti tagħhom fi skema ta' sigurtà soċjali jekk l-assistent ikun kopert minn kuntratt ta' fornitur ta' servizz; jiddispjaċih ukoll li l-Parlament għadu ma kkonkludiex kuntratti ta' qafas ma' kumpaniji li, kif titlob il-liġi nazzjonali applikabbli, jispeċjalizzaw fl-amministrazzjoni ta' kwistjonijiet ta' taxxa u ta' sigurtà soċjali fejn jidħlu kuntratti ta' impjiegi, kif jitlob l-Artikolu 14(5)(f) tar-Regoli li japplikaw għall-ħlas ta' spejjeż u konċessjonijiet lill-Membri u li ilu jintalab talanqas minn Lulju 2004; 77. Jinsisti li ittri personali lil dawk il-Membri li għadhom ma ppreżentawx id-dokumenti mitluba jkun laktar mod effettiv biex tissolva l-problema tad-dokumenti nieqsa dovuta mill-Membri dwar l-ispejjeż relatati mal-konċessjoni għall-għajnuna parlamentari; 78. Jitlob lill-Bureau biex jikkonkludi d-diskussjonijiet dwar l-eżitu tax-xogħol tal-grupp parlamentari ta' ħidma dwar l-assistenti tal-Membri; jitlob lis-Segretarju Ġenerali biex jinforma lill-Kumitat għall-Kontroll tal-Baġit dwar il-proposti tal-grupp ta' ħidma u dwar id-deċiżjoni tal-Bureau; 79. Jitlob lill-Bureau biex jistabbilixxi statut għall-assistenti tal-Membri li inter alia jirregola l-kundizzjonijiet tar-reklutaġġ u tax-xogħol kif ukoll arranġamenti dwar sigurtà soċjali u tassazzjoni; iħeġġeġ li dan għandu jidħol fis-seħħ kemm jista' jkun malajr; Skema ta' pensjoni volontarja 80. Ifakkar li l-Qorti ta' l-Awdituri kienet indikat fir-Rapport Annwali tagħha ta' dawn l-aħħar tliet snin li għandha tinħoloq bażi legali suffiċjenti għal skema ta' pensjoni parlamentari addizzjonali; ifakkar ukoll li skond il-Qorti jridu jiġu stabbiliti regoli ċari biex jieħdu ħsieb l-eventwalità ta' defiċit [23]; jinnota, iżda, li lopinjoni tas-servizzi legali tal-Parlament hija li "diġà teżisti bażi legali suffiċjenti għal skema ta' pensjoni parlamentari addizzjonali fil-qafas ta' l-awtonomija regolatorja tal-Parlament Ewropew stipulata fl-Artikolu 199 tat-Trattat KE (li qabel kien l-Artikolu 142 tat-Trattat KEE) li jikkonferixxi fuq il-Parlament Ewropew iddritt li jieħu kull miżura li għandu bżonn għall-organizzazzjoni interna tiegħu" [24], u li, barra minn hekk, "ladarba l-Istatut tal-Membri jidħol fis-seħħ, l-Artikolu 27 ta' dak l-Istatut tiegħu se jikkostitwixxi l-bażi legali għall-Fond tal-Pensjoni"; 81. Jindika wkoll ir-rapport dwar l-attività tad-Direttorat Ġenerali għall-Finanzi li, fir-rigward ta' l-iskema ta' pensjoni addizzjonali għas-sena finanzjarja 2004, jinnota dan li ġej: - nuqqas ta' bażi kuntrattwali li tiddetermina r-relazzjoni bejn il-Parlament u l-fond tal-pensjoni, - nuqqas ta' regoli fil-każ ta' fondi żejda jew defiċit, - inċertezzi rigward il-bażi fil-baġit tad-drittijiet tal-membri tal-fond; 82. Jinnota li f'Novembru 2005, il-fond ta' pensjoni addizzjonali kellu 475 membru; jinnota wkoll li dawn ħallsu kontribuzzjoni ta' EUR 948 kull xahar mill-konċessjoni għall-ispejjeż ġenerali (terz) u li l-Parlament ħallas EUR 1896 kull xahar (żewġ terzi); jinnota wkoll li fl-2004 tniżżlu fil-baġit EUR 10300000 għall-iskema ta' pensjoni volontarja; 83. Jinnota li fil- 31 ta' Diċembru 2004, il-fond tal-pensjoni rreġistra defiċit attwarju ta' EUR 43756745 u livell ta' finanzjament ta' 76.8 %, u li fil- 31 ta' Diċembru 2005, id-defiċit kien naqas b'mod sostanzjali għal EUR 28875417 u l-livell ta' finanzjament żdied għal 86.1 % [25]; 84. Jinnota li minn Jannar 2005 'l hawn, membru jista' jiġbed pensjoni ta' EUR1276 fix-xahar mill-età ta' 60 sena 'l quddiem u wara biss ħames snin ta' kontribuzzjonijiet; 85. Jinnota li l-Bureau ma kkunsidrax l-osservazzjonijiet tal-Qorti ta' l-Awdituri bejn l-2002 u l-2005; jinnota li, fit- 30 ta' Novembru 2005, il-Bureau approva l-miżuri li ġejjin: - żieda fil-kontribuzzjonijiet ta' kull xahar mill-2006: EUR 1094 għall-Membri u EUR 2188 għall-Parlament; - rapport li jrid isir minn grupp ta' ħidma dwar is-sitwazzjoni finanzjarja tal-fond tal-pensjoni; 86. Huwa tal-fehma li r-relazzjoni bejn il-Parlament u l-fond tal-pensjoni għandha titqiegħed fuq bażi kuntrattwali sa l-aħħar ta' din is-sena; jitlob lis-Segretarju Ġenerali biex jgħaddi lill-Kumitat għall-Kontroll tal-Baġit, f'Diċembru 2006, rapport dwar il-progress li jkun sar; 87. Jemmen, barra minn hekk, li l-kontribuzzjonijiet tal-Membri għall-iskema ta' pensjoni volontarja għandhom jitħallsu direttament mid-dħul personali tagħhom minflok mill-konċessjoni parlamentari; jinnota iżda li dwar is-sistema ta' kontribuzzjoni preżenti, il-Qorti ta' l-Awdituri, fl-opinjoni Nru 5/99 tagħha, waslet għall-konklużjoni li s-sistema ħadmet b'mod effettiv kemm għall-fond kif ukoll għall-membri. Barra minn hekk, is-sistema ppermettiet ukoll lill-Parlament li jikkalkula l-obbligi ta' ħlas tiegħu korrettament ladarba, skond ir-regoli, il-Parlament irid iħallas id-doppju ta' l-ammont li effettivament iħallsu l-Membri; jinnota li l-Qorti ma sabet l-ebda diffikultà fit-tkomplija tas-sistema bil-kundizzjoni li din tiġi ddefinita aħjar u li l-mod kif taħdem ikun stabbilit f'dokument formali; 88. Jinnota, bi tħassib, li t-tnaqqis tal-kontribuzzjonijiet għall-iskema tal-pensjoni mill-konċessjoni għallispejjeż ġenerali tħalli lill-Membri esposti għall-allegazzjonijiet ta' użu ta' fondi pubbliċi għall-ħlas ta' kontribuzzjonijiet għall-pensjoni privata, u għalhekk jitlob lill-Bureau tal-Parlament biex, qabel il- 31 ta' Marzu 2007, jipproponi miżuri biex jiżguraw li dawn il-ħlasijiet isiru direttament mill-membri ta' l-iskema talpensjoni permezz ta' ħlas dirett; 89. Jinnota li, wara li l-Istatut għall-Membri tal-Parlament Ewropew jidħol fis-seħħ fl-2009, il-Membri jiġu trattati b'mod ugwali u l-fond għall-pensjoni addizzjonali ma jistax jibqa' jaċċetta membri ġodda; huwa wkoll ta' l-idea li ladarba l-Istatut għall-Membri jkun daħal fis-seħħ: - l-iskema volontarja tal-pensjoni għandha sempliċiment tħallas il-klejms; - il-Membri ma jistgħux jibqgħu jsiru membri ta' l-iskema ta' pensjoni volontarja; - madankollu, id-drittijiet akkwistati qabel jinżammu; Partiti politiċi Ewropej 90. Jinnota l-preżentazzjoni li ġejja tal-kontijiet tal-partiti politiċi fuq livell Ewropew fl-2004: Il-baġit tal-2004 kif miftiehem (f'EURO) | Partit | Spiża eliġibbli skond lestimi tal-baġit li akkompanjaw t-talba għall-fondi | L-ammont tal-fondi mitluba | Riżorsi Proprji | Fondi approvati | Għotja bħala proporzjon tat-fondi mitluba | PPE | 2116783,00 | 1587587,00 | 517555,63 | 1051469,44 | 66 % | PSE | 1676000,00 | 1257000,00 | 447780,45 | 1093853,21 | 87 % | ELDR | 825194,00 | 618896,00 | 156156,24 | 462661,31 | 75 % | EFGP | 408000,00 | 307500,00 | 77371,36 | 171460,56 | 56 % | AEN | 215000,00 | 161250,00 | 28000,00 | 83964,01 | 52 % | PDE | 453900,00 | 340425,00 | 23509,72 | 69861,91 | 21 % | GE | 280366,00 | 210275,00 | 69800,00 | 120895,22 | 58 % | EFA | 222024,00 | 165724,00 | 54407,34 | 163222,02 | 99 % | Total | 6197267,00 | 4648657,00 | 1374940,74 | 3217387,68 | 69 % | PPE: Partit Popolari Ewropew PSE: Partit tas-Soċjalisti Ewropej: ELDR: Partit Ewropew tal-Liberali, Demokratiċi u Riformisti; EFPG: Alleanza Ħielsa tal-Ħodor Ewropej: AEN Unjoni għall-Ewropa tan-Nazzjonijiet; PDE Partit Demokratiku Ewropew; GE Partit tax-Xellug Ewropew: EFA: Alleanza Ewropea Ħielsa | 91. Jenfasizza l-fatt li l-awdituri esterni tal-partiti kkonfermaw li l-kontijiet huma konformi mar-regoli preżenti u ma' l-istandards internazzjonali tal-kontabilità; 92. Jenfassizza l-fatt li l-partiti fuq livell Ewropew għad ma rnexxilhomx jutilizzaw bis-sħiħ l-approprjazzjonijiet disponibbli għalihom; 93. Jiġbed l-attenzjoni għall-fatt li fil-pożizzjoni tiegħu tal- 15 ta' Marzu 2006 [26] dwar ir-riforma tar-Regolament Finanzjarju, għamel proposta dwar it-trattament legali tar-riżorsi proprji tal-partiti politiċi f'livell Ewropew skond it-tifsira tar-Regolament (KE) Nru 2004/2003 tal-Parlament Ewropew u tal-Kunsill ta' l- 4 ta' Novembru 2003 dwar ir-regolamenti għall-partiti politiċi f'livell Ewropew u r-regoli dwar il-finanzjament tagħhom [27]; 94. Ifakkar li l-kumitat responsabbli tiegħu f'qasir żmien ser jippreżenta rapport dwar l-applikazzjoni tar-Regolament (KE) Nru 2004/2003 u li dak ir-Regolament kien applikat għall-ewwel darba fl-2004; 95. Jitlob lill-Bureau biex iqis il-kunsiderazzjonijiet li ġejjin biex ikun hemm applikazzjoni aktar effiċjenti ta' dan ir-Regolament (KE) Nru 2004/2003: - li jkun possibbli li 15% tal-finanzjament li kien allokat imma li baqa' ma ntefaqx ikun trasferit għassena finanzjarja li jmiss; - li partiti politiċi f'livell Ewropew għandhom jitħallew jistabbilixxu riserva minn fondi proprji hekk li, jekk ikunu xolti, tippermettilhom li jissodisfaw l-obbligi statutorji tagħhom lejn l-impjegati u l-kuntratturi tagħhom; - li jiġi stabbilit qafas finanzjarju multiannwali, li jestendi pereżempju tul leġiżlatura parlamentari, li jagħti lill-partiti aktar ċertezza fl-ippjanar; Impjieg ta' staff mill-Istati Membri ġodda 96. Jitlob lis-Segretarju Ġenerali biex sa Diċembru 2006 jagħmel rapport dwar il-progress li qed isir firreklutaġġ ta' persunal mill-Istati Membri ġodda skond il-kategoriji (interpreti, tradutturi, persunal amministrattiv, eċċ.) Spiża għas-servizzi ta' l-interpretar (Rapport Speċjali 5/2005 tal-Qorti ta' l-Awdituri) 97. Jenfasizza l-fatt li l-multilingwiżmu huwa wieħed mill-karatteristiċi ta' l-Unjoni Ewropea u jservi bħala espressjoni tad-diversità kulturali u lingwistika ta' l-Unjoni u jiżgura li jkun hemm trattament ugwali għaċċittadini; jenfasizza l-fatt li l-multilingwiżmu jiggarantixxi d-dritt taċ-ċittadini li jikkomunikaw ma' l-istituzzjonijiet ta' l-Unjoni b'waħda mil-lingwi uffiċjali ta' l-Unjoni, u b'hekk jagħti l-possibbiltà liċ-ċittadini li jeżerċitaw id-dritt tagħhom ta' kontroll demokratiku; 98. Jiġbed l-attenzjoni għall-fatt li eżamina fid-dettall ir-Rapport Speċjali 5/2005 tal-Qorti ta' l-Awdituri f'riżoluzzjoni separata; 99. Jagħraf li l-vjaġġi frekwenti bejn is-sedi differenti tiegħu jikkawżaw spejjeż ogħla f'għadd ta' oqsma differenti ta' l-attività tiegħu, inkluż fl-interpretar, kif ikkonkludiet il-Qorti ta' l-Awdituri fir-Rapport Speċjali tagħha 5/2005; Ftehim interistituzzjonali għal Tfassil tal-Liġi Aħjar: evalwazzjoni ta' l-impatt 100. Jindika d-deċiżjoni tiegħu tad- 9 ta' Ottubru 2003 dwar l-iffinalizzar tal-Ftehima Interistituzzjonali għal Tfassil tal-liġi Aħjar [28] u jinnota l-konklużjonijiet tal-grupp ta' ħidma fuq l-evalwazzjoni ta' l-impatt [29]; għalhekk huwa ta l-opinjoni li: - kull istituzzjoni għandha tkun responsabbli għall-evalwazzjoni tal-proposti tagħha stess; - l-evalwazzjoni ta' l-impatt għandha tikkonċerna t-testi kollha ta' sinifikat politiku ewlieni u tkopri lkonsegwenzi tar-regolamentazzjoni, inklużi l-konsegwenzi tan-nuqqas ta' regolamentazzjoni, u konsegwenzi ekonomiċi, ambjentali, soċjali u baġitarji; - Il-Parlament għandu jara li jsiru evalwazzjonijiet ta' l-impatt minn partijiet terzi u jaċċerta ruħu millkwalità ta' l-evalwazzjoni tagħhom; - deċiżjonijiet dwar jekk għandhiex issir evalwazzjoni ta' l-impatt u dwar ir-riżultati ta' l-evalwazzjonijiet li joħorġu minnha għandhom ikunu kompitu tal-koordinaturi politiċi u/jew taċ-chairpersons tal-kumitati tal-portafolji; 101. Huwa tal-fehma li l-inklużjoni ta' l-evalwazzjonijiet ta' l-impatt tinvolvi riskji li jistgħu ixekklu xxogħol parlamentari; għalhekk huwa ta l-opinjoni li: - id-dritt ta' Membru li jressaq emendi jista' jiġi mrażżan jew ikkontrollat politikament; - il-pressjoni ta' żmien li x-xogħol tal-Parlament diġà jsofri minnha minħabba skadenzi għat-tressiq ta' emendi u għat-traduzzjoni se tiżdied aktar; - l-inklużjoni ta' għarfien speċjalizzat estern u l-evalwazzjonijiet tiegħu tista' tirriżulta f'piż eċċessiv; - jista' jsir impossibli li jkunu nnegozjati kompromessi ta' l-aħħar minuta; 102. Jitlob għalhekk lis-Segretarju Ġenerali u lill-korpi parlamentari kompetenti biex jispjegaw kif jaħsbu li se jimplimentaw dan l-aspett tal-Ftehima Interistituzzjonali dwar Tfassil tal-Liġi aħjar; Segwitu għar-riżoluzzjoni dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2003 103. Jilqa' l-fatt li r-rapporti ta' reviżjoni tas-Servizz ta' Verifika Interna huma riflessi fil-pjan ta' azzjoni rivedut tas-Segretarju Ġenerali li hu bagħat lill-korpi parlamentari kompetenti, flimkien mad-dikjarazzjoni ta' l-assikurazzjoni tiegħu; ifakkar li l-pjan ta' azzjoni jinkludi 47 miżura individwali u jitlob lis-Segretarju Ġenerali biex jispjega liema minn dawn il-miżuri huwa stipula bħala prijorità; 104. Jinnota li l-Parlament jiżgura l-implimentazzjoni tal-Punt 3701 tal-baġit għall-Membri mhux affiljati u ċċertifika l-affidabilità ta' din l-implimentazzjoni; ifakkar li dokumenti dwar dan il-punt tal-baġit huma ppubblikati fuq il-websajt tal-Parlament; 105. Jinnota li l-proposti tas-Segretarju Ġenerali, l-ewwel waħda dik li titlob ittra standard għall-għażla ta' l-awdituri esterni tal-gruppi, u t-tieni waħda dwar rapporti finanzjarji taċ-chairpersons tal-gruppi ġew mgħoddija lill-Bureau għad-diskussjoni u l-adozzjoni; jinnota li għadha ma tteħditx deċiżjoni u jitlob lill-Bureau biex jinforma lill-Kumitat għall-Kontroll tal-Baġit dwar l-eżitu tad-diskussjonijiet; 106. Jinnota li fl-2004 bi preparazzjoni għall-applikazzjoni ta' l-Istatut għal-Membri tal-Parlament Ewropew, il-Parlament kien beda jgħaqqad flimkien teknikament is-sistemi ta' mmaniġġjar tal-ħlas tal-konċessjonijiet tal-Membri tal-Parlament, li, sa dak iż-żmien, kienu qed jitmexxew indipendentement minn xulxin (il-Pam Project — Portail Applicatif des Membres, jew il-Members' Application Portal); 107. Jinnota li l-Bord tad-Dixxiplina temm ix-xogħol tiegħu fuq l-allokazzjoni tar-responsabbiltà f'dak li għandu x'jaqsam mad-diskrepanzi tal-BEF 4136125 fis-sitwazzjoni finanzjarja dwar flus kontanti u l-kontijiet korrispondenti fl-1982; jistenna li l-ammont, kif ukoll l-interessi, jiġu rkuprati; 108. Jinnota b'sodisfazzjon li fit- 12 ta' Diċembru 2005, il-Bureau adotta r-rapport finali tal-grupp ta' ħidma Eco Management and Audit Scheme (EMAS) u li dak ir-rapport fuq is-sistema ta' mmaniġġjar ambjentali fi ħdan il-Parlament kien ppubblikat fuq il-websajt tal-Parlament fi Frar 2006; 109. Jinnota li s-servizzi ta' l-informatika għall-Membri, komplew jittejbu, b'mod partikulari: - bħala riżultat ta' faċilitajiet aħjar għat-teknoloġija ta' l-informatika fl-uffiċċji tal-Membri; - bit-twaqqif tan-netwerk CyberLan li miegħu jista' jiġi mqabbad kwalunkwe kompjuter; - bit-tnedija ta' proġett pilota dwar l-introduzzjoni ta' sistema ta' ffirmar elettroniku; - permezz ta' miżuri biex jipproteġu s-servers, il-workstations u l-komponenti tan-netwerks; - billi l-Parlament jiġi fornut bi struttura ta' komunikazzjoni bla fil (hotspots u wireless fidelity); 110. Jinsisti li l-firem elettroniċi, li dwarhom attwalment qed isir il-proġett pilota hawn fuq imsemmi, ikunu introdotti malajr kemm jista' jkun sabiex il-Membri jkunu jistgħu jiffirmaw dokumenti bħal emendi u mistoqsijiet parlamentari mingħajr ma jkollhom għalfejn jgħaddu d-dokumenti stampati fuq karta, approċċ li jtejjeb l-effiċjenza tal-ħidma tal-Membri fil-Parlament; 111. Jinnota li l-kwesturi ddeċidew fis- 16 ta' Novembru 2005 li d-dokumenti tal-kumitati għandhom jibqgħu jkunu disponibbli għall-membri tal-kumitati, imma li ma jitkompliex it-tqassim ta' kopji stampati fuq karta tat-testi adottati fi Strasburgu, u lanqas ta' stqarrijiet għall-midja. [1] ĠU C 105, 30.4.2004. [2] ĠU C 301, 30.11.2005, p. 1. [3] ĠU C 302, 30.11.2005, p. 100. [4] ĠU L 248, 16.9.2002, p. 1. [5] Bur/ann/fin — PE 349 540. [6] Testi Adottati, P6_TA(2006)0158. [7] ĠU C 300 E, 11.12.2003, p. 303. [8] ĠU L 196, 27.7.2005, p. 28. [9] ĠU L 262, 7.10.2005, p. 1. [10] It-tweġiba tas-Segretarju Ġenerali għal paragrafu 9 tar-riżoluzzjoni tal-Parlament tal- 21 ta' April 2004 dwar il-kwittanza għall-2002 (ĠU L 330, 4.11.2004, p 160). [11] ĠU L 148, 16.6.2003, p. 62. [12] Paragrafu 40 tar-riżoluzzjoni msemmija hawn fuq tat- 12 ta' April 2005. [13] Regolament tal-Kummissjoni (KE, Euratom) Nru 2342/2002 tat- 23 ta' Diċembru 2002 jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 dwar ir-Regolament Finanzjaru li jgħodd għall-budget ġenerali tal-Komunitajiet Ewropej (ĠU L 357, 31.12.2002, p. 1). Regolament kif emendat mir- Regolament (KE, Euratom) Nru 1261/2005 (ĠU L 201, 2.8.2005, p.3). [14] Paragrafu 90 tar-riżoluzzjoni msemmija hawn fuq tat- 8 ta' April 2003. [15] Paragrafu 73 tar-riżoluzzjoni msemmija hawn fuq tat- 12 ta' April 2005. [16] Deċiżjoni tal-Bureau tat- 30 ta' Ġunju 2003. [] Skond id-dispożizzjonijiet ta' l-implimentazzjoni tal-Punt 3701 tal-baġit. [] Allokazzjoni għall-ewwel nofs tal-2004 biss. [] Deċiżjoni tal-Bureau tal- 29 ta' Settembru 2005. [20] Testi Adottati, P6_TA(2006)0085, Emenda 63. [21] PE 113 116. [22] Artikoli 14-16 tar-Regoli dwar il-ħlas ta' spejjeż u konċessjonijiet lill-membri (PE 113 116). [23] ĠU C 301, 20.11.2005, Tabella 9.2; ĠU C 293, 30.11.2004, Tabella 9.3; ĠU C 286, 28.11.2003, paragrafu 9.15. [24] Nota tas-Segretarju Ġenerali lill-Bureau tal-Parlament — L-immaniġġjar ta' Skema ta' Pensjoni Volontarja Addizzjonali għall-Membri, Novembru 2005, PE 356.020/BUR./REV. [25] Sors: Fond ta' Pensjoni ASBL — kontijiet annwali 2005. [26] Testi Adottati, P6_TA(2006)0085, Emenda 99. [27] ĠU L 297, 15.11.2003, p. 1. [28] ĠU C 81 E, 31.3.2004, p 84. [29] Adonis: 03-DGIII(04)D/19596. --------------------------------------------------